bavarian-nlp/barwiki-20250901 huggingface dataset:
Berlin

Berlin is de Bundeshaptstod und da Regiarungssitz vo Deitschland. Aussadem is s a oagnas Bundesland und as Zentrum vo da Metropolregion Berlin-Brandenburg. Berlin is mit uma 3,6 Milliona Einwohna de gresste Stod vo Deitschland (noch da Bevejkarung und noch da Flächn). In da EU is de gresste Stod noch da Bevejkarung und de fiatgresste noch da Flächn.
Berlin wor in seine Gschicht scho mehrfoch a Haptstod, wia beispuisweis vom Kurfiaschtndum Brandenburg, vum Kinireich Breissn, vum Deitschn Reich und vo da DDR (nua im Osttei vo da Stod). Seit da Wiedavaoanigung im Joar 1990 is Berlin gsamtdeitsche Haptstod. Davor war des Bonn.
Berlin is a bedeitens Zentrum vo Politik, Medien, Kuitua und Wissnschoft in Eiropa. De Stod is a wichtiga Vakeahsknotnpunkt und oane vo de moastbesuchtastn Städt vom Kontinent. Institutiona wia de Universitetn, Forschungseirichtunga, Theata und Museen gniassn internationale Onakennung. De Stod is a Magnet fia Kunst- und Kuituaschoffende aus da ganzn Wejd. As gschichtliche Vamächtnis, as Nochtlem, und de vuifejtige Architektua san iba de Grenzn ausse bekannt.
Stodgliederung.
Berlin hod zwejf Beziak, wo insgsamt in 96 Ortstei untateit san. Dazua gibts no Ortslogn, geografische Gebiet aus da Umgangssproch, wo ned genau obgrenzt wean kina. Wei de Ortstei und de Ortslogn historisch gwoxn san, spuins in da Oidogssproch a gressane Roin wia de Beziak.
Woarzeichn vo Berlin.
Des Woarzeichn vo Berlin is as Brandenburger Tor.
Kristndum

As Kristndum (dt.: Christentum) is mid umara zwoa Milliardn Mitglieda vuam Islam und am Hinduismus de gressde Religion vo da Wejd und oane vo de fimf Wejdreligjona.
Is Kristndum is a Oa-God Glaabm. Grinda wor da Jesus vo Nazaret, wo a Wondaprediga im heitign Palestina woa. Da Jesus wead vo d Kristn ois Kristus und Suhn vom God vaeat.
Da Kean vo dera Religjon is de Zuawendung vom God zan Menschn. In dera Zuawendung offnboart si da God und es kimmt zua God-Mensch Beziahung. De zwoa Haptgebot - neba dene zehne in da Bibl - san: du suist Good liam - mit deim ganz Herzen und du soast den Nächstn (ned de Verwandtn san do nua gmoand, sondern dea, den da des Lebn nah herbringt oder zuarabringt ) liam. sKreiz is des Zeichn vom Kristndum und soi uns dro erinnan, dass uns da Jesus am Kreiz zoagt hod, zu wos d Liab fähig is.
As Kristntum untateijt se in mehrane Bekenntnis bzw. Konfessionan unn de doraus entstondanan Kiachagmoaschoftn, unta ondam de katholische-, evangelische-, oatodoxe- und anglikanische Kiachn. Prominentestes Kiachnobahapt is da Franz ois Papst vo da remisch-katholischn Kiachn, den de ondonan Kiachgmoaschoftn oba net ois des ihrige Obahapd onakenna. De Bischef vo de Evangelischn dogeng wean vagleichsweis demokratisch gwejt und vasammen se in nationain und intanationain "Konferenzen" und "Räten". Bei de Bayern san de moasten remische Katholiken, bsondars z Oidbayern.
Kristliche Sektn.
Vom Kristndum hom se mehrare Sektn owgspoitn wia zan Beispui de Zeign Jehovas. Säichane Sektn han moast ziemli kloa unn richtn eanan Glaam net seijtn meglichst woatweatli no da Bibl aus.
Frankreich

Frankreich (franzesisch: France, amtli: République française) is a demokratischa, zentralistischa Stoot im Westn vo Eiropa. De Haptstod is Paris. In Eiropa grenzt Frankreich on Bejgien, Luxnbuag, Deitschland, de Schweiz, Italien, Monaco, Spanien, Andorra, on de Nordsee, onan Atlantik mitm Ärmekanei und ans Middlmeea.
Geografie.
Insgsomt hods „franzäsische Muaddaland“ in Eiropa Flächn vo 543.965 km². Weng seina Foam weads aa "l’Hexagone" (Sechseck) gnennd.
Da häxte Beag vo Frankreich und vo de Oipn is d Mont Blanc (4.810 Meta).
De mid Obstond wichtigste und gräßte Stod is de Haptstod Paris mid rund zwejf Milliona Eihwohna in da Agglomeration (Region Île-de-France) (2013). De Groußraime um Marseille, Lille und Lyon hom aa mehra wia a Million Eihwohna.
Gschicht.
Obwois Gebiet vom heitign Frankreich scho in da remischn und in da fränggischn Gschicht voakimmt, beginnt de eignständige franzesische Gschicht eascht mid da Afteilung vom Reich vom Karl am Großn zwischn dena Enkln mitm Vatrog vo Verdun im Joar 843.
Mit da Franzesischn Revolution 1789 is as Ancien Régime gstiazt woan, des wo 1200 Joa gheascht hod. Nacha is a Umbruch-Periodn kema, wo wexlnd republikanische, napoleonisch-imperiale und monarchistische Stootsformen gheascht hom. Napoléon hod grouße Tei vo Eiropa beheascht. Mit seina Niedalog san de moastn Eaobarunga wieda valoan woan. Noch da Restauration vo da Monarchie hod Frankreich sei Mocht owa wieda ausbaut, hod weidane Kolonien eaobat und hodn Ospruch afs gsomte Rhein-Westufa eahom.
Wiatschoft.
De gresstn franzesischn Firmen 2003
Buidung und Kuitua.
Buidungsystem.
In Frankreich gibts a Buidungspflichd owa koa Schuipflicht. Des hoaßt de Buidung ko ma si aa duach Hausuntaricht oda duach sejm lerna beibringa.
De stootlichn Schuiforma san:
Natuaschutz.
Frankreich untahoit Natuaschutzgebiet in vaschiedanen Kategorien im eiropäischn Kernland und in de Iwasää-Départements. Des san zua Zeit:
Weidane Natuaschutzgebiet san in Planung und Voabereitung.
Geischtigs Eigentum

As Geischtige Eigentum (engl. "intellectual property", frz. "propriété littéraire et artistique") isch a Sammelbezeichnung fir Patent-, Gebrauchsmuschter- Gschmocksmuschter- und Urheberrechte und a Begriff ausn Gewerblichen Rechtsschutz sowia Immaterialgiaterrecht.
Folgende unterschiedliche und mitanonder konkurrierende Rechte werdn unterm Begriff "geischtigs Eigentum" zommengefosst:
Graz

Graz is de Laundeshauptstod vo da Steiamoak. Se is noch Wean und vua Linz mit 292.600 Einwohna (2022) de zweitgräßte Stod vo Östareich und a bedeitende Universitetsstod. De Statutarstod Graz, de wos sowoi Gemeinde ois aa Beziak is, woa im Joa 2003 Eiropäische Kuituahauptstod. Graz hod aa an |Eiropapreis valiehn griagt. De Oidstod vo Graz gheat zum UNESCO-Wödkuituaeabe.
Nauman.
Da Nauman Graz kummt ausm slowenischn "Gradec", voun "grad" = Buag und "ec" = die Nochsübn voun "kloa".
Eadkundn.
Graz liegt an da Mur im Siidostn vo Östareich, im Nordtäu vom Graza Beckn und is vo drei Seitn vom Graza Berglaund umgem. De Stod is, in südwestliche Richtung, uma 200 km vo Wean entfeant. De näxtglegane Großstod is Marburg in Slowenien, de wos ca. 50 km weit weg is. Graz is de Laundeshauptstod vo da Steiamoak, in ana greanan und woidreichn Gegnd.
Klima.
Wall Graz vo drei Seitn duach Berg gschützt is und nua geng Siidn offn, is de Stod klimatisch begünstigt und stähd a weng unta mediterranan Eifluss. Graz hod mea Tog, wo de Sun scheint und hod wenga Wind und Reng wia Wean; aa de Temparatuan san meaklich mülda. Duach de klimatischn Voatali is owa a de Smoggfoa hächa, besundas im Winta.
Beziake.
Graz is in 17 Beziake auftalt. Des san:
Italien

Italien (amtle: Italienische Republik, ital.: Repubblica Italiana, kuaz: Italia, tiroiarisch: "Walsch", zimbrisch: "Belischelant", Fersntoierisch: "Balschlònt") is a Stoot in Eiropa, dea wos am Middlmeea ligt. De Haptstod vo Italien is Rom. Italien grenzt im Noadn an Östareich und an de Schweiz, im Noadostn an Slowenien, im Noadwestn an Frankreich, im Ostn iss umgem vo da Adria und im Westn vom Middlmeea. Italien umschliaßt zwoa kloane Stootn voikommen - des is zan oan San Marino un zan aundan da Vatikan.
Italien is unta andam Mitgliad vo de Vaoantn Nationa, vo da NATO und vo de G8 (Gruppm vo de Ocht), sowia Grindungsmitgliad vo da Eiropäische Union.
Italien is a recht a katholischs Laund, uma 85 % sand Katholikn, 16,2 % vo da Bevökarung houd koa Bekenntnis nid und nur 3,6 % gheand irngd na aundan Religion o.
Bevökarung.
Italien hod a Einwohnazoi vo 60.483.973 (2017) Leid und rangiert in da Wödraunglistn auf Plotz 23, innahoib vo da EU ligts Lond aufm 4. Rang hinta Deitschland, Frankreich und Großbritannien.
Rund 67% vo de Einwohna vo Italien, iwawingd im Noadn, lem in da Stod. Vuaoim vo 1950 bis 1960 hot a stoake Owaundarung aus de untaentwicketn Laundregionan in de Städt gherrscht. Seid de 1980a Joa hod se da Trend za Gunstn vo de Vuaort und Kloastädt umkeaht.
Voiksgruppm.
In Italien lem mearne Voiksgruppm. An Grässtn Toae mochnd de Italiena aus. Danem lem aa no autochtone Voiksgruppm wia de Friaula (in Friaul-Julisch Venezien), Ladina (in Sidtiaroi und Venezien), Slowenen (im Friaul und Triest), Boarische Östareicha (in Sidtiroi, Trentino und in de Zimbrischn Sprochinsln), Griachn (in Siditalien), Katalanen und Sardn (auf Sardinien), Siziliana (auf Sizilien), Krowodn (in Molise), Fraunzosn (im Aostatoi und Westn) und de Albana (im Mezzogiorno).
Kolterer Sea

Dr Kolterer Sea lieg eingebettet in de typischen Sidtirouler Weingiater im Siden vo Koltern on dr Grenzn zu Tramin. Dr wermschte Olpensea hot sich zu an beliabtn Ferienziel fir Geniaßer entwickelt.
Bekonnt isch der Kolterer Sea a fir sein Wein, den Kolterer Sea Auslese (Kalterersee Auslese).
Liachtnstoa

As Fiaschtndum Liachtnstoa (dt.: Fürstentum Liechtenstein) is a suvaräna Stoot im middleiropäischn Oipnraum. As Lond liegd zwischn Östareich und da Schweiz om Ostufa van Rhein. As Fiaschtndum guid heit ois konstituzioneje Erbmonarchie af demokratisch-parlamentarischa Grundloug. De Suvaränitet liegd sowoi bam Voik ois wia aa bam Fiascht. Liachtnstoa gliadeascht se in ejf Gmoana. Haptort und Fiaschtsiez is Vaduz. Liachtnstoa houds häxde BIP pro Kopf wejdweid - s liegd ba 6'053 Mio. CHF (2015).
Geografie.
Liachtnstoa is umgem vo d' Schweiza Kantone: St. Gallen und em Kanton Graubünden im Westn sowia'm esterraichischm Bundesland Vorarlberg im Ostn. Zamm mid Usbekistan is's oana vo de zwee Binnenstootn vo da Wejd, de sejm nua vo Binnenstootn umgem sand. De gsomde westliche Stootsgrenz za da Schwaiz entsprichd 'm Rhein-Valaff. D' estliche Stootsgrenz is prägd van [[Oipm]]-Houchgebiag, 'm Rätikon. As Land grenzd af 41,1 km on d' Schwaiz. 27,1 km vo da Grenzläng entfoin af'm Kanton St. Gallen und 14,0 km af'm Kanton Graubünden. D' Grenzläng mid da Republik Esterraich betroug 34,9 km und entfoid vejig af's Bundesland Vorarlberg. Da häxde Bunkt vo Liachtnstoa is da Grauspitz mid ner Häch vo 2599 m. Da diafste Bunkt is as Ruggellea Riet mid ner Häch vo 430 m. As Land misst on seina längsdn Stej 24,56 km und on seina broadasdn 12,36 km.
Klima.
As Klima van Land ko trotz da Gebiagsloug ois relatiav mijd bezaichnascht wean. Es weascht storch duach d' Aiwirkung van Fähn "(worma, trockana Foiwind)" prägd, woduach d' Vegetazionszeid im Lassing und im Herest valängascht weascht. D' Messungan vo d' joulichn Niadaschlougsmengan dagem im Schnitt guade 900 bis 1200 Millimeta af oan Quadratmeta. Im direktn Oipmgebiet dageng lingan de Niadaschläg oft ba bis za 1900 Millimeta. Im Winta sinkt's Thermometa sejtn unta minus 15 Grod, wärnd im Summa de middlan Temperatuan zwischn 20 und 28 Grod schwonknd.
Bevejkarung.
Etwoa zwoa Driddl vo d' Eihwohna sand gebirtige Liachtnstoana "(65,8%)"; de ausländische Wohnbevejkarung kimmb dageng za etwoa oan Fimbftl "(20,1%)" haptsächli aus'm iwring deitschn Sprouchraum "(doudavo 10,8% aus da Schwaiz, 5,9% aus Esterraich und 3,4% aus da Bundesrepublik Deitschland, gfoigd vo je 3,3% aus Italien und Leit van friahran Jugoslawien, 2,6% sand Tiakn und 4,8% kemman aus onnerne Stoutn)".
Vawoitung.
Liachtnstoa gliadeascht se in ejf Gmoana, de af de boadn Woihkroas Untaland und Owaland vatoaet sand.
Naturns

Naturns (lat.: "Nocturnes", italienisch: Naturno) isch a Morktgmoa in Siidtiroul und isch ungefair zwelf Kilometr von Meran entfernt. Geografisch gheart sie nou zen Vintschgau, verwaltungsmäßig obr zen Burggrofenomt.
Dei 5711 Leit groaße Gemeinde (2013) hot sich in die letschten Johr ze an beliabtn Urlaubsort entwickelt. Grund drfir sain die vielen Wondermeiglichkeiten af zwoa Bergseiten und in broatn Tolbouden, s' milde Klima (315 Tog Sunnenschein/Johr), s' breitgefacherte Unterholtungsungebout souwiea di vieln Kunstschatz.
Oach

&lt;templatestyles src="Vorlog:Taxobox/style.css" /&gt;
De Oacha (NB: Oicha, Oichn) ghean zu de wirtschafdlich und kuiturej wichtigstn Baam i Middleiropa. Es gibt umara 600 verschiedene Oatn auf da ganzn Wejd. D'Oach is a Laabbaam wo bis zu 50 Meta houch wean ko. Oachan san recht langlebig, und kennan mehrane hundat Joa oid wern.
Hoiz und Frucht.
Des Hoiz vo da Oacha wead recht gschetzt, wejs zum oana recht schee zum oschaugn is, und aa recht langlebig is. De Oacheln weadn gern vo Sei gfressn, friaras ober, hod man de, wenns a Hungersnot gebn hod, a gmohjn und Brod draus bocha, oder grest und ois Kafää hergnumma.
Symbolik.
De Oacha steht fias Lebm, wei sie so oid weadn ko. Bei de bayrischn Kartnspejn is de Oachl aa vertretn. De ondern drei "Forben" san Herz, Schelln und Gross.
A auf am bundesdeitschn Gejd is de Oacha z segn. Friaras af de Pfennig und heitzudog no af de 1, 2 und 5 Cent Minzn is as Oachabladl und zwoa Oacheln draaf.
Rechtswissnschoft

De Rechtswissnschoft (Jurisprudenz, umgangssprochle aa Jura oda Jus [Jus obgleitet vom lateinischen ius = es Recht]) is de Wissenschoft vom Recht. Des hoasst, se kimmat se um am jeweis gejting Recht sei Erkenntnis unds Weidaschreim. Mid da Theologie, da Medizin und da Philosophie gheats zud ejtastn Universitätsdisziplinan. Zud Naturwissnschoftn gheats owa neda, wei d Gesetza vo da Jura ohanga vo d Lända, Zeitn und Menschn handt und im Gegngsotz zua Naturwissenschoft ned orts- und zeitunabhängig reproduzierboa oder streng logisch ableitboa.
Begriff.
As Studium vo da Rechtswissenschoft werd im Süddeitschen Raum umgangssprochlich Jura-Studium gnennt. Da Begriff Jura is in dem Zsammahaung as easchte Moi an da Uni vo Bologna heagnumma woan. Er leidt si vom lateinischen ius („as Recht“) ob. In Östareich sogt ma stott Jura Jus.
Rechtsgebiate.
A Rechtsgebiat bezeichnet in olla Regl a Teigebiat vom Recht.
Ois Hauptrechtsgebiate werden as Privatrecht und as effentliche Recht ogsegn. 
Zum Privatrecht gheat z. B. da Gewerbliche Rechtschutz oder as Oawatsrecht, zum effentlichen z. B. as Strofrecht.
Sidtiroul

Sidtiroul is, 
zåmmn mit dr Autonomen Provinz Treant (Trentino) buid's di Autonoume Regioun Trentino-Sidtiroul in Noadn vun Italien. Di Sidtiroula sein a deitschsprochige Mindrhait in Noaditalien mid an boarischn Dialekt.
Di Låndeshaptstådt vun Sidtiroul isch Bozn. Insgsåmt hod Sidtiroul 116 Gmoana (--&gt;Gmoana vo Sidtiroul).
Di Meahhait vun dr Bevejkarung isch deitschsprochig. Di Italiena lebn foscht lei in di groaßn Städt Bozn (75%), Meran (45%), Brixn und Leifos. Di Ladiner lebn in Teler vun di Doulomitn, af Sidtirola Seitn es Gredner- und es Gadertoi (Badiotntoi). Di drei Språchgruppn hobn ihmene eigenen Zaitungn, Feansiahn und Radiosendr. Da RAI-Senda Bozn isch s deitsche Feansehn vo RAI, dr effentli rechtlichn Feansiahnanstålt vun Italien. Sidtiroula kennen di Programme fan ORF, ZDF, ARD, SFDRS empfångn. Di moaschtn hobn derzua no Satellitnfeansehn, um olle ondan deitschn Programme z empfången. A olle groaßn Zeidunga aus Deitschland und Eschtareich kriag man in Sidtiroul z kaffn.
Di gånzn Dialekte vun Sidtiroul weadn "Sidtiroulerisch" gnonnd und sein sidboarische Dialekte.
Sidtiroul isch a a touristisches Land und de bekonnteschte Ferienortn fir deitsche Touristn sein Meran (mid de Promenadn, Therme), Poazn (mid Dom, Ötzi, Obschtmorkt, und dr Altn Pfarrkiäch vo Gries), Kastlruth mid de Spotzen, Iboretsch mid'n Kålterersea, di Dolomitn (dr Trenker, di Schifoahra und ondre), s Ortlrgebiet (dr heachschte Beag vo Tiroul) und s Untrlond (da Kiachtuam fa Tramin, di Laubn fa Neimorkt).
Sidtiroul isch oane vun di wohlhobndstn Provinzn in Italien und Eiropa. 
Vorn Erschtn Weltkriag wor Sidtiroul oas Toal fa Tiroul a Gebiet in Kaisareich Oasterreich-Ungarn.
Haint isch Sidtiroul an autonome Provinz in Italien.
Oftern Erschtn Weltkriag isches zu Italien kemmen. Di Faschistn hobn di Sidtiroula Bevejkarung in da Zeid vorn Zwoatn Weltkriag italianisian gewellt. Deitsche Schulaln sein verbotn wordn, Doaf- Flur- und Stroßnnama sein italianisiad worn und speziej in Bozn sein zehntausnde Italiena ongsiedld gwortn, in de in di effntlichn Amter und in di nuigschoffnen Industrien Orbeit gebn wordn isch. 
Nochn Zwoatn Weltkriag isch di Situazion a lei longsom besser gwordn. 
Di Sidtiroula hobn bsunders in di Sechzigerjohr protestiad, um international Aufmerksomkeit zu eareichn, bsunders 1961, bol a poor Mander (u. a. Buschtra Buim) zu Herz Jesu, in der Fuiernocht, iberoll in Lond Strommoschtn in di Luft gjogg hobn. Di Italiena (im Voiksmund aa di "Walschn" gnonnd) hobn draufhin an haufn Sidtiroul-Aktivistn eingsperrd und a poor a gfoitad.
Noch und noch hot sich di Autonomie in Sidtiroul durchsetzn gekennt. Aussa mid Sicherheitskräfte (Carabinieri, Polizei...) konn man mit di moaschtn deitsch redn, es gib an genaudn Proporz zan zuatoaln fa Postn af di oanzelnen Sprochgruppn, di Sidtiroula Kuitua wead in zohlreiche Vaeine gleb (Schützn, Musigkapelln, Feiaweah...) und di moaschtn wichtign Postn in Land sein vun deitschsprochige Sidtiroula bsetzd.
Man lese Sepp Schluiferer, Fern von Europa
Windische

De Slowenen, boarisch aa Windische gnennt, san a südslawisches Voik. Redn dans Slowenisch, a südslawische Sproch. De Mehrzoi lebt in Slowenien (uma 90 % vau da 1,96 Müllionen Leid, de wos do lem, san Slowenen). Autochthone Mindaheitn vau Slowenen lebm oba aa in Östareich, Italien, Krowozien und Ungarn (zwischn Mur und Raab).
In Östareich (vua oim in de Bundeslända Kärntn und Steiamoark) hom 2001 laut Voikszöhlung 18.520 Östareicha und 6.903 Auslända mid slowenischa oder "windischa" Muadasproch glebt. Inoffizö gäht ma owa in Kärntn vau ana Zoi vau uma 50.000 Slowenischsprochign aus, weu se vüi slowenischsprochige Östareicha (duachn Assimilationsdruck) ned zur Voiksgrubbm bekennan.
Vü Slowenen lebm oba aa in aundan Teun vau Eiropa und da Wöd. 2004 hom in Deitschland 21.034 slowenische Stootsbiaga (davau 7.633 in Badeb-Württmberg) glebt. 80% lebm scho länga ois 20 Joa in Deitschland.
Gschicht.
Es slowenische Nazionalgfü hod se seidm Windischn Bauankriag 1515 und im krowodisch-slowenischn Bauanaufstaund 1573 entwigglt und is duachn Buachdrugg gfeadat worn. Da Reformator Primož Trubar hod zum easchtn Moi in Begriff „Slowenen“ im "Katechismus in da Windischn Sproch" vawendet. Des 1550 vau Ulrich Morhart in Bad Urach druggte Werk hod de slowenische Schriftsproch aussabrocht. 1584 is de vau Jurij Dalmatin in Tübingen-Bebenhausen iwasetzte Luther-Bibl gfoigt.
Vorarlberg

Vorarlberg oder aa Vurorlberg isch s westlichste Bundesland vo Östareich. Die Haptstod hoaßt Bregenz. Im Gegensotz zum onderen Östareich wead die alemannische Mundort gsprochn.
Vorarlberg untertoalt sich in vier Bezirke und 96 Gmoana. 5 davon sein Städt.
Die Bezirke hoaßn:
Die Städt hoaßn:
Woiperdinger

Da Woiperdinger oda Wolperdinger, aa Oibadrischl, is woi des berihmtaste Viech vo Bayern, obwoi es no koana gsegn hod. Auf jedn Foi gibts koanalei handfeste Beweise dafia, obwoi vei Leit des behauptn. Es gibt a koane Photos oda so. In Estareich haums des aa, do hoaßt des Viechzeig oba Raurackl.
Ausschaun.
As Ausschaun vo de Woiperdinger zum beschreibn is ned gonz oafach, daweil es ganz verschiedene gibt. Im allgemeinen hod er zwoa oder via Haxn, Herner und oft a Fliagl. Ansonsten schaugt er fost aus wia a Hos. Es gibt ober a welche, de wo Fiischflossn hom oder Antnfiaß. Schwimma kennans ober trotzdem neda.
Lemsramm.
Da natialiche Lemsramm vo eam is da Woid, vaoanzelt kimmt er oba aa auf Fejda und Wiesn vor. Weira in Menschn scheicht, gibts eam heitzudog grod no im Boarischn Woid, in de Oipm und in menschenlaare Geganden. Durch de ausbroatende Besiedelung vo de Menschn und de vein Turistn is sei Bestand mittlerweil stark reduziert. Weira a nachtaktivs Viech is, ko ma eam am ehastn in da Finstan am Woidrand otreffa.
Fuada.
Es wead gsot, dass a vor oim vo Wurzln, Beern und andare Pflanzna lebt, oba aa vo Insektn, kloane Viecha oda in de Oipm sogor Gamsna frisst. Dass a Menschnbluad dringa daad, is oba ned wohr. Fia d Leit is a koa Gfoar.
Fanga.
Manchmoi gibds scho a Meglichkeit, an Woiperdinger zfanga, obwoi er so schei is. Wia ma des genau mocha muas, hod aba regionale Untaschiede. Ma muas olawai in da Nachd (wegn da Nachdaktivität) in die Berg neigeh, und an Kadoffesock mitnema und Kerzn. Manche song das ma ungefäa 3 oder 4 Semmeknedl nimmt, wei die frissd da Woipadinga nämli für sei Lem gean. Oiso, wemma vermuad, dass do a Woiperdinger sei kannt, dann steckt ma schnei die Semmeknedl in den Sock und leicht mit da Keazn in den Sock nei. Dann sicht da Woipadinga des bessa und denkt se: "uii do san ja Semmeknedl" und lafft in den Sock nei. Und dann macht ma den Sock schnei zua. In anderne Gegendn hot ma sowieso bloß bei Vollmond a Schaas und bracht a Jungfrau dabei. Es soi a Felle gem, wo ma an Woipadinga gfanga hod indem doss ma eam a Soiz aufn Schwanz gstrat hod. Wida a anderne Methode bracht an Sock, an Stock, a Keazn und an Spotn. Da Stock hoit den Sock mit da Keazn drin offn und wenn etzad da Woipadinga dahea kimmt, duad man mim Spotn in Sock nei.
Aba vui bringt des a neda, wei da Woipadinger nämlich ned in da Gefangenschaft lem ko. Und desweng gibt de Viechal a ned im Tiapark.
Im Oigmoanan is zan Sogn, doss ma ned vui woaß über an Woiperdinger. So ziemlich ois is ned ganz sicher und mancher behauptet sogar, dasss ibahapts koan Woiperdinger gibt.
Woiperdinger in da Kunst.
2005 hods im Deitschn Jogd- und Fischarei-Museum a Ausstellung vom Franz Eder gebm „Der Wolpertinger in der Kunst“. De Ausstellung is nacha vom Schnops-Hersteja Hieke kafft worn und is seithea z Zwiesel ois Dauaausstellung zan segn.
Zej am See

Da Kurooscht Zej am See oder aa Zöi am See (Standarddeitsch: Zell am See) is da Hauptooscht vam gleichnoming Bezirk im esterraichischn Bundesland Soizburg. D' Stoud is nouch Soifejn am Stoanern Meer d' zwoatbevejkarungsraichste Gmoan vam Pinzgau (umgongssprouchlich firn Bezirk) mid 9764 Aiwoner (2016).
D' Wuuschzln vo da Stoud raichnd bis a dia Brossezeid zrucke. Haid is Zej internazionoi ois oaner vo d' bedeitendstn Wintersporteeschter va Esterraich, sowia a wichtiger Vakersknotnbunkt va da Region.
Siadwestlich vam See lig a unter in- und ausländische Sport- und Seeglfliagern ser bliaber Flugbloutz.
Geografie.
Loug.
As Zejer Beckn is d' Vabindung zwischn am Soiach- und an Soizachtoi. s Zentrum bijdt da etwoa knopp vir Kilometer longe, guad oan Kilometer broade und bis za 68 Meter tiafe Zejer See. Doudro grenzt da Oidstoudkern an Westn, sowia d' Katastralgmoan Toamerschbouch an Ostn, Erlberg an Siadostn und Schittdorf an Siadn.
Londschouft.
Wai da urspringliche Zejer See waider an Noadn sowia an Siadn oiche bis hi za da Soizach ausglaaffm is, befindn se heid vuaoim siadlich davo grosse Supfgebiate, de sei'm End vom 18. Jourhundeascht oiwai waider trockn gleeg wernd. Da See houd d' karaktarischtische Form vo ner Erdnuss und sei Flächn betroug eppa 4,7 km². Da grässt Zuafluss is da Toamerschbouch, d' onnern Zuafliss sand oie recht kloane Bachai.
Da Hausberg vo Zej is d' Schmittnheech, a bekonnter Berg vo da Grauwocknzone (aa Pinzgauer Grousberg gnonnt), der wous heidzdoug vuaoim firn Wintersport gnitzt weascht. Da Hundstoa (Hausberg vo Toamerschbouch), is mid seine 2.117 Metern d' heechste Dahewung vo d' Soizburga Schiferoipm. D' Berg sand vuaoim bewoidet oder waisnd londschoftlich gnitzte Wisn auf.
Stoudgliedarung.
Zej gliadeascht se in foigeaschte Katastralgmoana: